FORELØBIGT FORSLAG TIL ÆNDRINGSBUDGET NR. 10 TIL BUDGETTET FOR 2004 - ALMINDELIG OVERSIGT OVER INDTÆGTER - OVERSIGT OVER INDTÆGTER OG UDGIFTER EFTER SEKTION - Sektion VIII, Del B: Den Europæiske Tilsynsførende for Databeskyttelse

(forelagt af Kommissionen)

Under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [1], særlig artikel 37,

[1] EFT L 248 af 16.9.2002, s. 1.

fremsender Europa-Kommissionen hermed budgetmyndigheden det foreløbige forslag til ændringsbudget nr. 10 til 2004-budgettet på den Europæiske Tilsynsførende for Databeskyttelse anmodning og, på grundlag af nedenstående begrundelse.

BEGRUNDELSE

1. Indledning

I nærværende forslag ajourføres bevillingerne i henhold til ændringsbudget 2/2004, sek tion VIII B, til finansiering af Den Europæiske Tilsynsførende for Databeskyttelse.

I nærværende ændringsoverslag for 2004 regnes der med et udgiftsbeløb på 670.279 EUR og et indtægtsbeløb på 172.443 EUR.

Sektion VIII B omfatter for regnskabsåret 2004 et beløb på i alt 1.942.279 EUR.

Med hensyn til organisationsplanen tages der udgangspunkt i ændringsbudget 4/2004 og gen nemførelsen af den nye vedtægt for tjenestemænd og midlertidigt ansatte, og 3 faste stillinger omdannes til midlertidige stillinger, idet antallet af ansatte forbliver uændret, jf. ændrings budget 2/2004.

2. Begrundelse for forslaget

Europa-Parlamentet og Rådet godkendte den 22. december 2003 udnævnelsen af Den Euro pæiske Tilsynsførende for Databeskyttelse. Denne udnævnelse blev offentliggjort den 17. januar 2004.

Den Europæiske Tilsynsførende for Databeskyttelse meddelte ved skrivelse af 15. janu ar 2004 til formanden for henholdsvis Europa-Parlamentet og Kommissionen og Rådets fungerende formand, at han og hans assisterende tilsynsførende agtede at påbegynde etable ringen af deres sekretariat fra den 2. februar 2004 i Europa-Parlamentets lokaler i Bruxelles.

Den Europæiske Tilsynsførende for Databeskyttelse opstillede derefter tre prioriterede mål, som skulle opfyldes, inden hans institution kunne påbegynde arbejdet, og som skulle iværk sættes med støtte fra Europa-Parlamentets generalsekretariat.

Der er tale om følgende:

* den fysiske etablering

* integration af institutionen i de igangværende budgetprocedurer

* iværksættelse af organisationsplanen.

Der er hidtil opnået følgende resultater:

Den Europæiske Tilsynsførende for Databeskyttelse

* er blevet etableret og udstyret i en af Europa-Parlamentets bygninger

* har fået tildelt et første ændringsbudget 2/2004, som blev forelagt af Kommissionen, og et ændringsbudget 4/2004, som skal tage hensyn til virkningerne af den nye tjeneste mandsvedtægts gennemførelse. Han har forelagt sit budgetoverslag for 2005 efter den praktiske tidsplan, som Kommissionen har meddelt

* er gået i gang med at besætte samtlige stillinger, der er godkendt i organisationsplanen for regnskabsåret 2004

* har etableret de første nødvendige kontakter med Kontoret for De Europæiske Fælles skabers Officielle Publikationer, Forvaltnings- og Lønudbetalingskontoret og EPSO, og

* har godkendt og indledt indgåelsen af en aftale om administrativt samarbejde med Europa-Parlamentets, Rådets og Kommissionens forvaltninger med henblik på bistand i institutionens startfase.

Som bebudet i begrundelsen til ændringsbudget 2/2004 og i forbindelse med forelæggelsen af bud getoverslaget for 2005 i april 2004 samt under hensyn til tidsplanen i finansforordningens artikel 37 og de fremskridt, der er gjort siden hans tiltrædelse, finder Den Europæiske Tilsynsførende for Databeskyttelse det formålstjenligt at forelægge et ændringsoverslag for budgetmyndigheden.

I dette ændringsoverslag er der foretaget en tilpasning af de bevillinger og den stillingsfortegnelse for sektion VIII B, der blev godkendt ved ændringsbudget 2/2004, så de svarer bedre til de faktiske forhold.

3. Stillinger og bevillinger, som der ansøges om under sektion VIII B - Den Europæi ske Tilsynsførende for Databeskyttelse

3.1. Afsnit 1: Udgifter vedrørende personer, der er knyttet til institutionen

Medlemmer af institutionen: der anmodes om en forhøjelse af bevillingerne i kapitel B-1 0

"medlemmer af institutionen" i betragtning af de løbende juridiske forpligtelser.

Denne forhøjelse er næsten dækket ved anvendelse af de bevillinger, der er opført som reserve - ka pitel 100 formålsbestemt reserve.

I medfør af Europa-Parlamentets, Rådets og Kommissionens afgørelse nr. 1247/2002/EF af 1. juli 2002 er Den Europæiske Tilsynsførende for Databeskyttelse sidestillet med en dommer ved De Europæiske Fællesskabers Domstol for så vidt angår fastsættelsen af vederlag, godtgørelser, pen sion og enhver anden fordel, der træder i stedet for vederlag. Den assisterende tilsynsførende er si destillet med justitssekretæren ved De Europæiske Fællesskabers Domstol i denne henseende.

Tjenstgørende personale: der anmodes om, at 2 A-stillinger (1 A*11 og 1 A*10) samt 1 B*6-stilling gøres midlertidige.

Disse ændringer er budgetneutrale (se oversigten nedenfor).

Tilpasningen af bevillinger i kapitel B-1 1 "tjenstgørende personale" bygger på en prognose, hvor efter der i 2004 besættes 5 stillinger for en periode på 6 måneder og 10 stillinger for en periode på 4 måneder.

Disse stillinger blev opslået ledige den 8. marts og den 3. og 10. maj 2004.

>TABELPOSITION>

Praktikkurser og udveksling af tjenestemænd: der anmodes om oprettelse af et nyt kapitel B-1 5 "praktikkurser og udveksling af tjenestemænd" og af en artikel B-1 5 0 "omkostninger i forbindelse med afholdelse af praktikkurser inden for institutionen og i forbindelse med udveksling af personale mellem institutionen og den offentlige sektor i medlemsstaterne" med en bevilling på 60.624 EUR.

Denne bevilling er nødvendig for at kunne rekruttere nationale eksperter i sidste kvartal af 2004.

3.2. Afsnit 2: Ejendomme, materiel og forskellige driftsudgifter

Ejendom og omkostninger i forbindelse hermed: Den Europæiske Tilsynsførende for Databeskyt telse er etableret og udstyret i en af Europa-Parlamentets bygninger, bygning Montoyer 63.

Etableringen i denne bygning og de indretningsarbejder, som Den Europæiske Tilsynsførende for Databeskyttelse har ønsket, medfører en samlet udgift for regnskabsåret 2004 på skønsmæssigt 199.125 EUR.

På baggrund af de allerede bevilgede midler i ændringsbudget 2/2004 anmodes der derfor om en forhøjelse på 141.125 EUR.

Datamatik og telekommunikation: i ændringsbudget 2/2004 er der i alt bevilget 56.000 EUR.

Den Europæiske Tilsynsførende for Databeskyttelse har foretaget et skøn over sine behov med hen syn til denne type infrastruktur, der er uundværlig for hans arbejde allerede i år.

Han anmoder herefter om en forhøjelse af kapitel 21 "datamatik og telekommunikation" med 120.000 EUR.

Omfordeling af bevillingerne i henhold til ændringsbudget 2/2004: Den Europæiske Tilsynsfø rende for Databeskyttelse finder, at princippet om forsvarlig økonomisk forvaltning bør finde an vendelse allerede fra regnskabsåret 2004.

Han mener derfor, at udviklingen i hans institutions etablering giver anledning til en tilpasning af bevillingerne for visse budgetposter, uden at hans ønsker for regnskabsåret 2005 dog berøres af disse reduktioner.

Han foreslår derfor,

* at opføre bevillinger fra reserven i størrelsesordenen 200.000 EUR

* en delvis reduktion af bevillingerne vedrørende:

* tjenesterejseudgifter (artikel B-130)

* sekretariatstillæg (konto B-1103), der ikke er relevante efter den nye vedtægts ikrafttræden

* udgifter til oversættelse og tolkning (B-1175); publikations- og informationsudgifter (B-270).

Disse nedskæringer udgør tilsammen et nettobeløb på 41.050 EUR.

OVERSIGTSTABEL EFTER UDGIFTSOMRÅDER I DE FINANSIELLE OVERSLAG

>TABELPOSITION>

* FFÆB 7 og 8/2004 har ingen finansielle virkninger for ressourcerne.

INDTÆGTER

SEKTION VIII B - DEN EUROPÆISKE TILSYNSFØRENDE FOR DATABESKYTTELSE

>TABELPOSITION>

UDGIFTER

SEKTION VIII B - DEN EUROPÆISKE TILSYNSFØRENDE FOR DATABESKYTTELSE

>TABELPOSITION>